b'\n_START_ARTICLE_\nEMA 2016\n_START_PARAGRAPH_\nEMA 2016 je potekala 27. februarja 2016 v Studiu 1 TV Slovenija v okviru Dnevov slovenske zabavne glasbe. Vodil jo je Klemen Slakonja. Na njej se je za zmago potegovalo 10 pesmi. V spremljevalnem programu so nastopili Maraaya (Nothing Left for Me; Here for You s skupino Cubismo), Sestre (Samo ljubezen in priredba Rise Like a Phoenix, oboje s Klemnom) in Lina Kuduzovi\xc4\x87 (Prva ljubezen), Klemen pa je predstavil videospot Putin, Putout, v katerem je imitiral Vladimirja Putina.'